Sudharso Pringgobroto

Sudharso Pringgobroto () ya iku seniman lan budayawan saka Indonésia. Jenengé dikenal liwat manéka jinis karya ing antawisipun tari, sendratari, bedaya kang ditujukaké kanggo masarakat kang seneng kabudayan Jawa. Sudharso minangka salah sawijining parintis pembangunan Museum Perjuangan Ngayogyakarta .

Latar wuri 
Sudharso Pringgobroto lair lan gedhé ing Yogyakarta. Wiwit cilik wis seneng karo seni, utamané tari Jawa. Dhèwèké turunan seniman saka bapaké kang dadi Asistèn Wedhana ing Tèmpèl, Sleman, R. Pringgopiyogo, wiwit taun 1972 lan dikenal dadi Penayub (tukang Nayub), kang duwéni tugas wigati ing pasugatan drama tari. Sudharso miwiti dadi pambeksa kanthi mèlu organisasi tari Jawa Kridha Beksa Wirama kang dipangarsani déning GBH Tedjokusumo. Saliyané kuwi, dhèwèké uga sinau mbeksa lan nggamel ing Dalem Purwonegaran, kang dilatih déning KRT Purwonegara. Dhèwèké uga sinau mbeksa karo guru-guru liya, kaya ta BPH. Suryodiningrat, KRT Soeryomurtjito, uga Suyadi Hadisuwanto. Sudharso njabat minangka Formatur Dewan Ahli nalika ngedegaké organisasi Irama Tjitra, banjur melu mulang sawisé organisasiné ngadeg. Sudharso Pringgobroto uga mulang mbeksa ing Pawiyatan Luhur Taman Siswa. Dhèwèké nyiptakaké manéka tari, bedaya, lan sendratari kang ditujukaké kanggo masarakat, lan nganti saiki isih asring dienggo ing sanggar-sanggar tari.

Karya  
Sudharso Pringgoboto nyiptakaké manéka karya, kaya ta:

Tari Sari Mawar(putri)
 Tari Serimpi
 Tari Tayungan
 Tari Enyer
 Lakon wayang wong "Banjaransari"
 Lakon Seni Drama Tari "Panji Jayalengkoro"
Tari Bedaya Dewa Ruci
 Lakon wayang wong "Lutung Kasarung"
 Tari Sari Sumbaga
 Lakon Sendratari "Gandakusuma"
 Sendratari Guru gantangan
 Tari Bedaya "Revolusi 1945"
Sendra tari "Gading Pengukir"
Sendra tari "Bambang Pajarpana"
Tari Déwi Iriani
Sendra tari Brawijaya
Lakon sendra tari "Sinta Obong"
Tari Chattra Dewi
Tari Retno Palugon
Lakon Sendra tari Retno Palugon
Lakon sendra tari "Loro Jonggrang"
 Tari Calon Arang
Lakon Langen Mandra Wanara "Hilangnya Shinta"
Tari Misaya Mina
Tari Krida Watangan
Tari Dhuet Radha
Tari Gelas
Drama tari Nagasasra lan Sabuk Inten "Menuntut Balas"

Rujukan 

Budayawan Indonesia